ПОКАНА ЗА ИЗРАЗУВАЊЕ ИНТЕРЕС ЗА

КООРДИНАТОР ЗА ДИГИТАЛНО УЧЕЊЕ

**(реф.бр. MK-MES-237016-CS-INDV/028-21)**

**Министерство за образование и наука**

**Проект за унапредување на основното образование- ПЕИП**

**Заем бр.: 9182-MK**

**Консултантски услуги- Индивидуален консултант**

На Република Северна Македонија и е одобрен заем од страна на Меѓународната банка за обнова и развој- групација Светска банка за имплементација на Проектот за унапредување на основното образование. Дел од овие средства ќе бидат искористени за исплата на обврските што ќе произлезат од договор за ангажирање индивидуален консултант како координатор за дигитално учење.

Консултантските услуги вклучуваат координација на процесот на дизајн и продукција на дигитални содржини за учениците во четврто одделение од основното образование за новите наставни програми по мајчин јазик, математика, природни науки и историја и општество. Предвидено времетраење на услугите е јули- декември 2021. Описот на работни задачи на англиски јазик е достапен на ЕСЈН на https://e-nabavki.gov.mk/PublicAccess/home.aspx#/international-donor-announcements и на веб страната на Министерството за образование и наука: https://mon.gov.mk/category/?id=2072

Министерството за образование и наука ги поканува сите заинтересирани лица кои ги исполнуваат бараните квалификации да достават документи (биографија на македонски и/или англиски јазик и други информации/документи) со кои ќе се потврди дека ги исполнуваат следните потребни квалификации и искуство за извршување на услугите:

* Универзитетска диплома во областа на општествените науки. Диплома за магистерски студии ќе се смета за предност.
* Искуство во подготовка, координација или имплементација на активности поврзани со дигитално учење и/или дигитални образовни платформи
* Солидно познавање на релевантните нови технологии и технологии во развој
* Познавање на образовниот систем во Северна Македонија ќе се смета за предност
* Одлични интерперсонални комуникациски вештини, способност за соработка со разни засегнати страни и докажано искуство во координација и мониторинг
* Искуство на проекти на Свестска банка ќе се смета за предност
* Целосна компјутерска писменост (MS Office)
* Одлично владеење со македонскиот и англискиот јазик (говорни и пишани вештини)

Изборот ќе се врши врз основа на постапка за избор на индивидуален консултант согласно процедурите за набавки на Светска банка дефинирани во Регулативата за набавки на Светска Банка за финансирање на инвестициски проекти („Регулатива за набавки“) (Procurement Regulations for IPF Borrowers dated July 2016, revised November 2017, and August 2018- “Procurement Regulations’).

Дополнителни информации може да се добијат на долунаведената адреса во работно време од 08:30 до 16:30.

**Документите со кои се изразува интерес (на англиски или македонски јазик) треба да се достават најдоцна до 16.06.2021**

на следната електронска адреса: danijela.maneva@mon.gov.mk (CC: igor.krstevski@mon.gov.mk)

СО НАЗНАКА „ЗА КООРДИНАТОР ЗА ДИГИТАЛНО УЧЕЊЕ “